
ΤΕΥΧΟΣ ΠΡΩΤΟ 


Αρ 


. Φύλλου 26 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Πράξη 3 της 15-2-2019 

Ειδική Π ράξη του Υπουργικού Συμβουλίου για την 
υπαγωγή στις διατάξεις της παρ. 1 του άρθρου 7Α 
του Κώδικα Αναγκαστικών Απαλλοτριώσεων Ακι¬ 
νήτων και παροχή εξουσιοδότησης στα αρμόδια 
όργανα για την κήρυξη απαλλοτριώσεων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α) της παρ. 4 του άρθρου 17 του Συντάγματος 
β) του Κώδικα Αναγκαστικών Απαλλοτριώσεων Ακινή¬ 
των, που κυρώθηκε με το άρθρο πρώτο του ν. 2882/2001 
(Α' 17), και ειδικότερα του άρθρου 7Α, όπως τροποποι¬ 
ήθηκε και ισχύει, 

γ) του ν. 4412/2016 «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)» (ΑΊ47), 
δ) του άρθρου 212 του ν. 3463/2006 «Κύρωση του 
Κώδικα Δήμων και Κοινοτήτων» (Α' 114), 
ε) του άρθρου 3 του π.δ. 70/2015 (Α' 114) σε συνδυ¬ 
ασμό με τις διατάξεις του άρθρου 4 του π.δ. 123/2016 
(Α'208). 

2. Το γεγονός ότι τα υπαγόμενα στην παρούσα έργα, 
τα οποία συγχρηματοδοτούνται ή σχεδιάζεται να συγ¬ 
χρηματοδοτηθούν από προγράμματα της Ε.Ε. ορισμέ¬ 
νης διάρκειας και από διεθνείς ή άλλους μηχανισμούς 
χρηματοδότησης, είναι γενικότερης σημασίας για την 
οικονομία της χώρας και συγκεκριμένα για τη βελτίωση 
των υποδομών της και είναι υπό εξέλιξη ή βρίσκονται σε 
στάδιο δημοπράτησης. Είναι συνεπώς επιτακτικά ανα¬ 
γκαίο, οι χώροι εκτέλεσης των έργων να παραδοθούν 
άμεσα σύμφωνα με τους όρους και τις προϋποθέσεις του 
άρθρου 7Α του ν. 2882/2001, για την ανεμπόδιστη εκκί¬ 
νηση και πρόοδο των εργασιών εντός των οικείων χρο¬ 
νοδιαγραμμάτων, καθώς ενδεχόμενες καθυστερήσεις θα 
επιφέρουν σοβαρές επιπτώσεις στην έγκαιρη υλοποίησή 
τους και στην απορρόφηση πόρων από συγχρηματοδο- 
τούμενα ή άλλα προγράμματα, με σοβαρές περαιτέρω 
συνέπειες από την αθέτηση ανειλημμένων υποχρεώσε¬ 
ων της χώρας και την καθυστέρηση στην οικονομική της 
ανάπτυξη. Λαμβάνεται δε υπόψη ότι η καθυστέρηση, για 


απροσδιόριστο χρόνο, στην υλοποίηση και λειτουργία 
των έργων που υπάγονται στην παρούσα έχει σημαντικό 
αντίκτυπο τόσο για τη δημόσια διοίκηση όσο και για 
το κοινωνικό σύνολο, αναφορικά με τις αναμενόμενες 
(α) οικονομικές επιπτώσεις, οι οποίες αξιολογούνται ως 
προς την σπουδαιότητα της οικονομικής ζημίας και/ή 
υποβάθμισης προϊόντων ή υπηρεσιών, συμπεριλαμβα¬ 
νομένων των δυνητικών περιβαλλοντικών επιπτώσεων, 
(β) κοινωνικές επιπτώσεις, οι οποίες αξιολογούνται ως 
προς τους κινδύνους για τη ζωή, υγεία και σωματική 
ακεραιότητα προσώπων, καθώς και αναφορικά με (γ) 
την εξυπηρέτηση εθνικού σκοπού διά των έργων αυ¬ 
τών, όπου προσιδιάζει. Τα παραπάνω επιτείνονται από 
τη διαρκώς εντεινόμενη κλιματική αλλαγή. 

3. την 47/28-1 -2019 εισήγηση του Υπουργού Υποδο¬ 
μών και Μεταφορών, αποφασίζει: 

Άρθρο Πρώτο 

Τα αναφερόμενα στα επόμενα άρθρα έργα, τα οποία 
συγχρηματοδοτούνται ή βρίσκονται υπό ένταξη σε 
κοινοτικά προγράμματα και στοχεύουν στην ουσιώδη 
βελτίωση των υποδομών, της περιφερειακής ανάπτυξης 
και της επανεκκίνησης της πραγματικής οικονομίας της 
χώρας, χαρακτηρίζονται ως έργα γενικότερης σημασίας 
για την οικονομία της χώρας. 

Άρθρο Δεύτερο 

1. Υπάγεται στη διαδικασία του άρθρου 7Α του Κώ¬ 
δικα Αναγκαστικών Απαλλοτριώσεων Ακινήτων η ανα¬ 
γκαστική απαλλοτρίωση ακινήτων που σύμφωνα με τις 
πάγιες διατάξεις έχει κηρυχθεί με την 4340/28-11 -2012 
απόφαση του Γενικού Γραμματέα Αποκεντρωμένης Δι¬ 
οίκησης Μακεδονίας - Θράκης «Κήρυξη αναγκαστικής 
απαλλοτρίωσης ακινήτων για το έργο: "Ανακατασκευή 
Επαρχιακής οδού Νο2 από 5ο χλμ. έως όρια Ν. Ροδόπης - 
Ξάνθης, στο τμήμα από χ.θ. 0+000 έως χ.θ. 11 +000 (850ιπ 
δυτικά της γέφυρας δυτικού χειμάρρου Αμαξάδων έως 
είσοδο Ιάσμου)"» (ΑΑΠ 394). 

2. Εξουσιοδοτείται ο Υπουργός Υποδομών και Μετα¬ 
φορών ή το αρμόδιο για την κήρυξη των απαλλοτριώ¬ 
σεων όργανο να προβεί στην κήρυξη κάθε συμπληρω¬ 
ματικής απαλλοτρίωσης που αφορά την εκτέλεση του 
έργου της παρ. 1. Οι συμπληρωματικές απαλλοτριώσεις 
του προηγούμενου εδαφίου υπάγονται με την παρούσα 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'26/15.02.2019 


στη διαδικασία του άρθρου 7Α του Κώδικα Αναγκαστι¬ 
κών Απαλλοτριώσεων Ακινήτων. 

Άρθρο Τρίτο 

Εξουσιοδοτείται ο Υπουργός Υποδομών και Μεταφο¬ 
ρών ή το αρμόδιο για την κήρυξη των απαλλοτριώσεων 
όργανο να προβεί στην κήρυξη απαλλοτριώσεων που 
αφορούν την εκτέλεση των κατωτέρω περιγραφόμενων 
έργων, καθώς επίσης και στην κήρυξη συμπληρωμα¬ 
τικών απαλλοτριώσεων που τυχόν θα απαιτηθούν για 
αυτά. Οι απαλλοτριώσεις του προηγούμενου εδαφίου, 
αρχικές και τυχόν συμπληρωματικές, υπάγονται με την 
παρούσα στη διαδικασία του άρθρου 7Α του Κώδικα 
Αναγκαστικών Απαλλοτριώσεων Ακινήτων: 

1. Οδικά Έργα 

1.1. Κατασκευή νέας χάραξης - βελτίωσης της Επαρχι¬ 
ακής Οδού από Μέγαρα έως Αλεποχώρι (ορεινό τμήμα). 

1.2. Βελτίωση χάραξης και διαπλάτυνσης οδών Μεγα- 
ρίδος και Χίου στο Δήμο Ασπροπύργου. 

1.3. «Τμήμα 1Β Λόφος Κούρτεση - Άσπρα Χώματα» στο 
Δήμο Καβάλαςτης Π.Ε. Καβάλαςγιατην κατασκευή διο¬ 
δίων στη χ.θ. 6+450 έως χ.θ. 6+800 παράκαμψη Καβάλας. 

1.4. Παράκαμψη Άαγκαδίωντου Οδικού Άξονα Τρίπο¬ 
λη - Βυτίνα - Αρχαία Ολυμπία. 

1.5. Νότια Παράκαμψη Μυτιλήνης. 

1.6. Οδός σύνδεσης πόλης της Ρόδου (Μεσογειακή χά¬ 
ραξη τμήμα Αεροδρομίου Ρόδου έωςτο ισόπεδο κόμβο 
Κανδηλίου). 

1.7. Περιμετρική ΟδόςΤρίπολης. 

1.8. Οδός Δράμα - Αμφίπολη. 

1.9. Καλαμάτα - Ριζόμυλος - Πύλος - Μεθώνη. 

1.10. Οδική σύνδεση Γενικού Νοσοκομείου Κομοτηνής 
(Νοσοκομείο - δωρεά Ιδρύματος Σταύρου Νιάρχου). 

1.11. Οδική σύνδεση Παιδιατρικού Νοσοκομείου Βο¬ 
ρείου Ελλάδος (Νοσοκομείο - δωρεά Ιδρύματος Σταύρου 
Νιάρχου). 

1.12. Έργα διαμόρφωσης οδικού δικτύου πυρόπλη¬ 
κτης περιοχής των Δήμων Ραφήνας, Πικερμίου και Μα- 
ραθώνος που εκτελούνται σύμφωνα με την παρ. 5 του 


άρθρου 25 του ν. 4579/2018 (Α' 201). Απόδοση κοινό¬ 
χρηστων χώρων της περίπτ. γ'της παρ. 1 του άρθρου 25 
του ν. 4579/2018. 

1.13. Έργα διαμόρφωσης οδικού δικτύου της πυρόπλη¬ 
κτης περιοχής του Δήμου Μεγαρέων, που εκτελούνται 
σύμφωνα με την παρ. 5 του άρθρου 25 του ν. 4579/2018. 

2. Συγκοινωνιακά έργα 

2.1. Σύνδεση λιμένα Αιγίου με τον αυτοκινητόδρομο 
Πατρών - Αθηνών. 

2.2. Κατασκευή Οδού Αγίας Ειρήνης στο Δήμο Χίου 
για τη σύνδεση της οδού Ράμνης με την παραλιακή οδό 
Καλουτά. 

2.3. Παράκαμψη του δρόμου Πυθαγορείου - Χώρας 
Νήσου Σάμου. 

3. Υδραυλικά έργα 

3.1. Έργο διευθέτησης - οριοθέτησης ρέματος Ραφή¬ 
νας. 

3.2. Έργα αντιπλημμυρικής προστασίας σε λεκάνες 
απορροής περιοχής Μαραθώνα Αττικής. 

3.3. Έργα αντιπλημμυρικής προστασίας, έργα όμβριων 
περιοχής Νέας Μάκρης Αττικής. 

3.4. Έργα διευθέτησης - οριοθέτησης ρέματος Παπά 
των Δήμων Νέας Μάκρης και Ραφήνας. 

4. Έργα Βελτίωσης Αεροδρομίων 

4.1. Κρατικός Αερολιμένας Νάξου. 

4.2. Κρατικός Αερολιμένας Ρόδου. 

4.3. Κρατικός Αερολιμένας Μήλου. 

4.4. Κρατικός Αερολιμένας Καλαμάτας. 

4.5. Κρατικός Αερολιμένας Κέρκυρας. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρωθυπουργός 

Τα Μέλη 

του Υπουργικού Συμβουλίου 

Ακριβές Αντίγραφο 

Ο Γενικός Γραμματέας της Κυβέρνησης 

ΑΚΡΙΤΑΣ ΚΑΪΔΑΤΖΗΣ 



ΕΘΝΙΚΟ 

ΤΥΠΟΓΡΑΦΕΙΟ 

